Előterjesztés

a Közgyűlés részére

Tisztelt Közgyűlés!

Jelen előterjesztéssel a Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. rendelet (a továbbiakban: SZMSZ), a Budapest Ösztöndíj Programról szóló 44/2008. (IX.10.) Főv. Kgy. rendelet (a továbbiakban: BÖP rendelet), valamint a díszpolgári cím adományozásáról szóló 26/1993. (VIII.1.) Főv. Kgy. rendelet 2. számú mellékletének módosítására, egyidejűleg a BÖP pénzügyi fedezetének a 2012. évi költségvetési rendeletben történő biztosítása végett a T. Közgyűlés előzetes kötelezettségvállalására teszek javaslatot a következők szerint:

Az SZMSZ 41. §-a tartalmaz rendelkezést az önkormányzati képviselő és a bizottság nem képviselő tagjának tiszteletdíjáról és természetbeni juttatásairól. A természetbeni juttatásokat érintő hatályos szabályozás nem teljes körű, mivel – a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény (a továbbiakban: Pttv.) 16. § (1) bek. a) pontja alapján, a képviselő és a bizottság nem képviselő-testületi tagja részére e jogcímen biztosított – az önkormányzat közigazgatási területén a tömegközlekedési eszközök igénybevételére jogosító utazási bérletet nem tartalmazza. Következésképpen – a Pttv. 17. § (1) bek. alapján – szükséges az SZMSZ 41. §-ának kiegészítése a vonatkozó természetbeni juttatással.

Indokolt továbbá az SZMSZ 5. sz. melléklet *„A Közgyűlés által a Szervezeti és Működési Szabályzatban bizottságokra átruházott hatáskörök jegyzéke”* a Pénzügyi és Költségvetési Bizottság címszó 4. pontjának módosítása is, mivel a költségátalány megállapítására vonatkozó szabályozás nincs összhangban a Pttv. 18. § (2) bekezdésében foglalt rendelkezéssel. Az SZMSZ 5. sz. mellékletében foglalt hatályos szabályozás szerint a Pénzügyi és Költségvetési Bizottság a Közgyűléstől átruházott jogkörben „4. Dönt a főpolgármester és a főpolgármester-helyettesek tisztségük ellátásával összefüggő, általuk előlegezett, számlával igazolt, szükséges költségeinek megtérítéséről. Az érintett kérésére a költségtérítést – alapul véve legalább fél év igazolt és szükséges költségeit – átalányként is megállapíthatja.”

A Pttv. 18. § (1) bekezdése értelmében meg kell téríteni a polgármesternek/alpolgármester[[1]](#footnote-1) a polgármesteri/alpolgármesteri tisztsége ellátásával összefüggő, általa előlegezett, számlával igazolt, szükséges költségét, vagy ugyanezen § (2) bekezdése alapján a polgármestert/alpolgármestert – választása szerint – az (1) bekezdésben foglaltaktól eltérően költségátalány illeti meg. A költségátalány mértéke – a képviselő-testület döntése alapján – a polgármester illetménye, illetve tiszteletdíja 20-30%-ának megfelelő összeg. Az alpolgármester esetében a költségátalány mértéke az illetménye, illetve tiszteletdíja 10-20%-ának megfelelő összeg.

A Pttv. 18. § (2) bekezdésében foglalt szabályozásra tekintettel javasolom az SZMSZ hivatkozott 5. sz. mellékletében a Közgyűléstől a Pénzügyi és Költségvetési Bizottságra átruházott 4. pont alatti hatáskört az előterjesztés 1. sz. melléklete szerinti tartalommal módosítani. A rendelet-tervezet ugyanis a főpolgármester és a főpolgármester-helyettesek költségátalánya vonatkozásában hatályon kívül helyezi a bizottság korábbi költségátalány megállapításra vonatkozó hatáskörét, és a tárgykört a Pttv. 18. § (2) bekezdésében meghatározott szabályok és eljárásrend szerint a Fővárosi Közgyűlés hatáskörébe utalja.

Jelen előterjesztés második tárgyköre a BÖP rendelet módosítása. A BÖP rendelettel alapított ösztöndíj program (a továbbiakban: Program) alapvető célja a közigazgatáson belüli hatékony és célirányos utánpótlás kinevelése, valamint az, hogy az ösztöndíjat elnyerők betekintést nyerjenek a Fővárosi Önkormányzat tevékenységébe, megismerjék a helyi közigazgatás rendszerét, annak gyakorlati folyamatait.

A BÖP rendelet hatályos 3. § (4) bekezdése szerint a Programban évenként legfeljebb 10 fő – 10 hónapos időtartamban – vehet részt, mely idő alatt bruttó 50 eFt/hó/fő ösztöndíj kerül kifizetésre. Tekintettel arra, hogy a Programban eddig részt vevő hallgatók nagy arányban kerültek továbbfoglalkoztatásra ösztöndíjasként, illetve köztisztviselőként a Főpolgármesteri Hivatalban, javaslom az eddigi maximum 10 fős létszámkeret 20 főre történő emelését, amelyhez a BÖP rendelet módosítása szükséges.

A BÖP rendelet 3. § (1) bekezdése értelmében a Programot a Fővárosi Közgyűlés évente hirdeti meg, amennyiben annak pénzügyi fedezete a Fővárosi Önkormányzat éves költségvetésében rendelkezésre áll. Az ösztöndíjasok létszámemeléséből adódóan az ösztöndíjak pénzügyi fedezetét is meg kell emelni további évi 5000 eFt-tal.

Amennyiben a T. Közgyűlés egyetért az ösztöndíjasok létszámának emelésével, javasolom, hogy a Program 2012. évi pénzügyi fedezetének biztosítására vállaljon a T. Közgyűlés kötelezettséget a „7101 Igazgatási apparátus feladatai” cím személyi juttatások előirányzatán Budapest Főváros Önkormányzata 2012. évi költségvetésében a 2. sz. döntési javaslat szerint.

Egyidejűleg javaslatot teszek a díszpolgári cím adományozásáról szóló 26/1993. (VIII.1.) Főv. Kgy. rendelet 2. számú mellékletének a módosítására: Kertész Ákos író nevének törlésére a Budapest Főváros Közgyűlése által adományozott díszpolgári cím kitüntetettjei jegyzékéből. Az író – 2011. augusztus 29-én az Amerikai Népszavában közzétett nyílt levelére tekintettel – érdemtelenné és méltatlanná vált a részére 2002-ben adományozott díszpolgári cím viselésére.

Kérem a T. Közgyűlést a döntési javaslatok elfogadására, illetve az 1. számú mellékletként csatolt rendelet megalkotására.

Döntési javaslat

A Fővárosi Közgyűlés úgy dönt, hogy:

megalkotja a ………/2011. (…….) számú önkormányzati rendeletét egyes fővárosi önkormányzati rendeletek módosításáról az 1. sz. melléklet szerinti tartalommal.

előzetes kötelezettséget vállal a Budapest Ösztöndíj Program 10.000 eFt összegű pénzügyi fedezetének a „7101 Igazgatási apparátus feladatai” cím személyi juttatások előirányzatán történő biztosítására a Budapest Főváros Önkormányzata 2012. évi költségvetésében.

határidő: 2012. évi költségvetés tervezése

felelős: Főpolgármester

Döntéshozatal módja:

A rendelet megalkotása és a 2. sz. döntési javaslat minősített szavazattöbbséget igényel.

Budapest, 2011. december „ ”

|  |
| --- |
|  |
| Tarlós István  főpolgármester |

|  |
| --- |
| Láttam: |
| Sárádi Kálmánné dr.  főjegyző |

melléklet: rendelettervezet

1. sz. melléklet

**Budapest Főváros Önkormányzat Közgyűlésének**

**…../2011. (………………..) önkormányzati rendelete**

**egyes fővárosi önkormányzati rendeletek módosításáról**

Budapest Főváros Önkormányzat Közgyűlése a Magyar Köztársaság Alkotmányáról szóló 1949. évi XX. törvény 44/A. § (2) bekezdésében meghatározott eredeti jogalkotói hatáskörében és a helyi önkormányzatról szóló 1990. évi LXV. törvény 1. § (6) bekezdésének a) pontjában, a 16. § (1) bekezdésében és a 18. § (1) bekezdésében kapott felhatalmazás alapján a következőket rendeli el:

1. §

(1) A Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. rendelet (a továbbiakban: SZMSZ) 41. §-a a következő (8) bekezdéssel egészül ki:

„(8) A képviselőt és a bizottság nem képviselő tagját természetbeni juttatásként az önkormányzat közigazgatási területén a tömegközlekedési eszközök igénybevételére jogosító utazási bérlet illeti meg.”

(2) Az SZMSZ 5. sz. melléklet *„A Közgyűlés által a Szervezeti és Működési Szabályzatban bizottságokra átruházott hatáskörök jegyzéke”* a Pénzügyi és Költségvetési Bizottság címszó 4. pontjának második mondata hatályát veszti.

2. §

A Budapest Ösztöndíj Programról szóló 44/2008. (IX. 10.) Főv. Kgy. rendelet 3. § (4) bekezdése helyébe az alábbi rendelkezés lép:

„(4) A Programban évenként legfeljebb 20 fő vehet részt.”

3. §

A díszpolgári cím adományozásáról szóló 26/1993. (VIII.1.) Főv. Kgy. rendelet 2. számú melléklete „Budapest Főváros Közgyűlése által adományozott díszpolgári cím kitüntetettjei” névjegyzékben hatályát veszti a *„Kertész Ákos”* szöveg.

4. §

Ez a rendelet a kihirdetését követő napon lép hatályba, és a hatálybalépését követő napon hatályát veszti.

Sárádi Kálmánné dr. Tarlós István

főjegyző főpolgármester

INDOKOLÁS

Általános indokolás

A rendelet három fővárosi önkormányzati rendeletet módosít.

A hatályos SZMSZ 41. §-a kiegészül – a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény (a továbbiakban: Pttv.) 16. § (1) bek. a) pontja alapján biztosított – természetbeni juttatással.

A Pttv. 18. § (2) bekezdése alapján módosul az SZMSZ 5. sz. melléklet „*A közgyűlés által a Szervezeti és Működési Szabályzatban bizottságokra átruházott hatáskörök jegyzéke*” a Pénzügyi és Költségvetési Bizottság címszó 4. pontja. A főpolgármester és a főpolgármester-helyettesek költségátalányának megállapítása a bizottságtól a Fővárosi Közgyűlés hatáskörébe kerül.

A Budapest Ösztöndíj Programról szóló 44/2008. (IX.10.) Főv. Kgy. rendeletben az ösztöndíjasok létszáma emelkedik.

A díszpolgári cím adományozásáról szóló 26/1993. (VIII.1.) Főv. Kgy. rendelet 2. sz. melléklete „Budapest Főváros Közgyűlése által adományozott díszpolgári cím kitüntetettjei” névjegyzékéből

Kertész Ákos író neve törlésre kerül.

## Részletes indokolás

## 1. §-hoz

Az SZMSZ 41. §-a új (8) bekezdéssel egészül ki, amely a képviselő és a bizottság nem képviselő tagjai részére az önkormányzat közigazgatási területén a tömegközlekedési eszközök igénybevételére jogosító utazási bérletet biztosít természetbeni juttatásként.

A szakasz (2) bekezdése az SZMSZ 5. sz. melléklet *„A Közgyűlés által a Szervezeti és Működési Szabályzatban bizottságokra átruházott hatáskörök jegyzéke”* a Pénzügyi és Költségvetési Bizottság címszó 4. pontjában a főpolgármester és a főpolgármester-helyettesek költségátalánya vonatkozásában hatályon kívül helyezi a bizottság korábbi hatáskörét. Ezzel a tárgykört a Pttv.

18. § (2) bekezdésében meghatározott szabályok és eljárásrend szerint a Fővárosi Közgyűlés hatáskörébe utalja.

2. §-hoz

A Budapest Ösztöndíj Programról szóló 44/2008. (IX.10.) Főv. Kgy. rendelettel alapított Budapest Ösztöndíj Programban részt vevő ösztöndíjasok számát 10 főről 20 főre emeli a Főpolgármesteri Hivatalban mutatkozó fokozott továbbfoglalkoztatási igény miatt.

3. §-hoz

Kertész Ákos írót – a 2011. augusztus 29-én az Amerikai Népszavában közzétett nyílt levelében kifejtettekre tekintettel – a díszpolgári címre érdemtelennek tartja a Fővárosi Közgyűlés, ezért a részére adományozott fővárosi kitüntető díj visszavonásával egyidejűleg az író neve törlésre kerül a díjazottak névjegyzékéből.

4. §-hoz

A rendelet hatálybalépéséről és hatályon kívül helyezéséről rendelkezik.

**A Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. rendeletet (a továbbiakban: SZMSZ)**

|  |  |
| --- | --- |
| **hatályos szöveg** | **módosított szöveg** |
| **41. §**(1) A Közgyűlés tagját megválasztásának időpontjától megbízatása megszűnéséig tiszteletdíj illeti meg.  (2) A képviselő havi tiszteletdíja (alapdíj) a főpolgármester részére megállapított illetmény 25%-a, de legfeljebb az 1994. évi LXIV. törvény 15. § (1) bekezdésében megállapított legmagasabb összeg.  (3) Ha a képviselő bizottság tagja, a tiszteletdíja az alapdíjon felül - több bizottsági tagság esetén is - az alapdíj 45%-ával növekszik.  (4) A bizottság elnökének, a tanácsnoknak a tiszteletdíja az alapdíjon felül - több tisztség, bizottsági tagság esetén is - legfeljebb az alapdíj 90%-ával növekszik.  (5) A bizottság nem képviselő tagjának tiszteletdíja az alapdíj 45%-a.  (6) A kötelezettségeit megszegő (így pl. a tárgyhónapban a Közgyűléseken történő szavazások több mint 25%-ában igazolatlanul részt nem vevő) képviselő megállapított tiszteletdíja legfeljebb 25%-kal, maximum 12 havi időtartamra csökkenthető a Közgyűlés eseti döntésével. Ismételt kötelezettségszegés esetén a csökkentés, illetve a megvonás újra megállapítható.  (7) Megbízatása idejére igénybe veheti a Főpolgármesteri Hivatal által térítésmentesen biztosított informatikai szolgáltatásokat, valamint a részére használatra térítésmentesen átadott, a Fővárosi Önkormányzat tulajdonát képező hordozható számítógépet, annak tartozékait és a működéséhez szükséges szoftvereket. | **41. §**(1) A Közgyűlés tagját megválasztásának időpontjától megbízatása megszűnéséig tiszteletdíj illeti meg.  (2) A képviselő havi tiszteletdíja (alapdíj) a főpolgármester részére megállapított illetmény 25%-a, de legfeljebb az 1994. évi LXIV. törvény 15. § (1) bekezdésében megállapított legmagasabb összeg.  (3) Ha a képviselő bizottság tagja, a tiszteletdíja az alapdíjon felül - több bizottsági tagság esetén is - az alapdíj 45%-ával növekszik.  (4) A bizottság elnökének, a tanácsnoknak a tiszteletdíja az alapdíjon felül - több tisztség, bizottsági tagság esetén is - legfeljebb az alapdíj 90%-ával növekszik.  (5) A bizottság nem képviselő tagjának tiszteletdíja az alapdíj 45%-a.  (6) A kötelezettségeit megszegő (így pl. a tárgyhónapban a Közgyűléseken történő szavazások több mint 25%-ában igazolatlanul részt nem vevő) képviselő megállapított tiszteletdíja legfeljebb 25%-kal, maximum 12 havi időtartamra csökkenthető a Közgyűlés eseti döntésével. Ismételt kötelezettségszegés esetén a csökkentés, illetve a megvonás újra megállapítható.  (7) Megbízatása idejére igénybe veheti a Főpolgármesteri Hivatal által térítésmentesen biztosított informatikai szolgáltatásokat, valamint a részére használatra térítésmentesen átadott, a Fővárosi Önkormányzat tulajdonát képező hordozható számítógépet, annak tartozékait és a működéséhez szükséges szoftvereket.  **(8) A képviselőt és a bizottság nem képviselő tagját természetbeni juttatásként az önkormányzat közigazgatási területén a tömegközlekedési eszközök igénybevételére jogosító utazási bérlet illeti meg.** |

**SZMSZ 5. sz. melléklet *„A Közgyűlés által a Szervezeti és Működési Szabályzatban bizottságokra átruházott hatáskörök jegyzéke”* a Pénzügyi és Költségvetési Bizottság**

|  |  |
| --- | --- |
| **hatályos szöveg** | **módosított szöveg** |
| 4. Dönt a főpolgármester és a főpolgármester-helyettesek tisztségük ellátásával összefüggő, általuk előlegezett, számlával igazolt, szükséges költségeinek megtérítéséről. Az érintett kérésére a költségtérítést - alapul véve legalább fél év igazolt és szükséges költségeit - átalányként is megállapíthatja.  1994. évi LXIV. tv. 18. § | 4. Dönt a főpolgármester és a főpolgármester-helyettesek tisztségük ellátásával összefüggő, általuk előlegezett, számlával igazolt, szükséges költségeinek megtérítéséről.  1994. évi LXIV. tv. 18. § |

**A Budapest Ösztöndíj Programról szóló 44/2008. (IX. 10.) Főv. Kgy. rendelet**

|  |  |
| --- | --- |
| hatályos szöveg | módosított szöveg |
| 3. §  (4) A Programban évenként legfeljebb 10 fő vehet részt. | 3. §  (4) A Programban évenként legfeljebb **20 fő** vehet részt. |

*2. számú melléklet a 26/1993. (VIII. 1.) Főv. Kgy. rendelethez*

***Budapest Főváros Közgyűlése által adományozott díszpolgári cím kitüntetettjei***

|  |  |
| --- | --- |
| **hatályos szöveg** | **módosított szöveg** |
| Lamberto Gardelli  Kővágó József  Mándy Iván  Preisich Gábor  Fischer József  Faludy György  Fejtő Ferenc  Kosáry Domokos  Mészöly Miklós  Szabó István  Albert Pfleger  Hegedűs Géza  Tolnay Klári  dr. Böszörményi Miklós  Kállai Ferenc  Ligeti György  dr. Göncz Árpád  Illés György  Jancsó Miklós  Kurtág György  Papp László  Puskás Ferenc  Agárdi Gábor  Kertész Ákos  Soros György  Kertész Imre  Demján Sándor  Eötvös Péter  Marián István  Raoul Wallenberg  Dr. Schweitzer József  Garas Dezső  Dr. Gönczöl Katalin  Konrád György  Makk Károly  Varga Imre  Fischer Iván  Kornai János  Dr. Radnóti Miklósné Gyarmati Fanny  Szepesi György  Törőcsik Mari  Bacsó Péter  Hankiss Elemér  Oláh György  Dr. Ranschburg Jenő  Sajdik Ferenc  Szabó Magda  Dargay Attila  Jurij Petrovics Ljubimov  Kende Péter  Kozma Imre  Tabányi Mihály  Benedek Tibor  Berek Katalin  Biros Péter  Gyarmati Dezső  Heller Ágnes  Juhász Ferenc  dr. Kárpáti György  Kásás Tamás Zoltán  dr. Kemény Dénes László  dr. Kiss Gergely  Márk Gergely  Marton László  dr. Molnár Tamás  Szécsi Zoltán  Szelényi Iván  Zwack Péter  Dr. Bálint György  Esterházy Péter  Ferge Zsuzsa  Finta József  Fischer Ádám  Glatz Ferenc  Grosics Gyula  Gyurkó Henrik  Prof. dr. Irk Ferenc  Zoltai Gusztáv  Méray Tibor  Albert Flórián  Demjén Ferenc  Donáth László  Lázár Egon  Miklósa Erika  Nádas Péter  Polgár László  Snétberger Ferenc  Szörényi Levente  Tenzin Gyatso, Őszentsége XIV. Dalai Láma  Dr. Török Ferenc  Ungvári Tamás  Zsámbéki Gábor  Balczó András  Csukás István  Egerszegi Krisztina  Eperjes Károly  Prof. dr. Kásler Miklós  Prof. dr. Kopp Mária  Kovács Kati  Dr. Mádl Ferenc  Makovecz Imre  Dr. Papp Lajos  Elvis Aaron Presley  Sánta Ferenc  Dr. Skrabski Árpád  Szervátiusz Tibor  Szirtes Ági  Lech Walęsa | Lamberto Gardelli  Kővágó József  Mándy Iván  Preisich Gábor  Fischer József  Faludy György  Fejtő Ferenc  Kosáry Domokos  Mészöly Miklós  Szabó István  Albert Pfleger  Hegedűs Géza  Tolnay Klári  dr. Böszörményi Miklós  Kállai Ferenc  Ligeti György  dr. Göncz Árpád  Illés György  Jancsó Miklós  Kurtág György  Papp László  Puskás Ferenc  Agárdi Gábor  Soros György  Kertész Imre  Demján Sándor  Eötvös Péter  Marián István  Raoul Wallenberg  Dr. Schweitzer József  Garas Dezső  Dr. Gönczöl Katalin  Konrád György  Makk Károly  Varga Imre  Fischer Iván  Kornai János  Dr. Radnóti Miklósné Gyarmati Fanny  Szepesi György  Törőcsik Mari  Bacsó Péter  Hankiss Elemér  Oláh György  Dr. Ranschburg Jenő  Sajdik Ferenc  Szabó Magda  Dargay Attila  Jurij Petrovics Ljubimov  Kende Péter  Kozma Imre  Tabányi Mihály  Benedek Tibor  Berek Katalin  Biros Péter  Gyarmati Dezső  Heller Ágnes  Juhász Ferenc  dr. Kárpáti György  Kásás Tamás Zoltán  dr. Kemény Dénes László  dr. Kiss Gergely  Márk Gergely  Marton László  dr. Molnár Tamás  Szécsi Zoltán  Szelényi Iván  Zwack Péter  Dr. Bálint György  Esterházy Péter  Ferge Zsuzsa  Finta József  Fischer Ádám  Glatz Ferenc  Grosics Gyula  Gyurkó Henrik  Prof. dr. Irk Ferenc  Zoltai Gusztáv  Méray Tibor  Albert Flórián  Demjén Ferenc  Donáth László  Lázár Egon  Miklósa Erika  Nádas Péter  Polgár László  Snétberger Ferenc  Szörényi Levente  Tenzin Gyatso, Őszentsége XIV. Dalai Láma  Dr. Török Ferenc  Ungvári Tamás  Zsámbéki Gábor  Balczó András  Csukás István  Egerszegi Krisztina  Eperjes Károly  Prof. dr. Kásler Miklós  Prof. dr. Kopp Mária  Kovács Kati  Dr. Mádl Ferenc  Makovecz Imre  Dr. Papp Lajos  Elvis Aaron Presley  Sánta Ferenc  Dr. Skrabski Árpád  Szervátiusz Tibor  Szirtes Ági  Lech Walęsa |

1. Pttv. **10. §** E törvénynek a polgármesterre vonatkozó rendelkezéseit - eltérő rendelkezés hiányában - az alpolgármesterre is alkalmazni kell. [↑](#footnote-ref-1)